ΠΑΝΕΠΙΣΤΗΜΙΟ ΠΑΤΡΩΝ

ΤΜΗΜΑ ΦΙΛΟΣΟΦΙΑΣ

Π.Μ.Σ. «ΘΕΩΡΗΤΙΚΗ ΚΑΙ ΠΡΑΚΤΙΚΗ ΦΙΛΟΣΟΦΙΑ» 2023-25

2η ΔΙΑΛΕΞΗ ΕΑΡΙΝΟΥ ΕΞΑΜΗΝΟΥ 2023-24

Τετάρτη, 10 Απριλίου 2024, 19.00-20.30

**Ομιλητής:** Δρ. Παναγιώτης Πουλακίδας, Διδάσκων Τμήματος Φιλοσοφίας Πανεπιστημίου Πατρών

**Τίτλος:** Ο *σοφός* και οι άλλοι: ατομική *ευδαιμονία* και αλληλεγγύη στην επικούρεια ηθική

**Περίληψη:** Σύμφωνα με τον Επίκουρο, οι άνθρωποι έχουν εκ φύσεως την τάση προς απόκτηση *ηδονής* και αποφυγή του πόνου. Ως εκ τούτου, το ανώτατο αγαθό για τον άνθρωπο θα πρέπει να αποτελεί μια μορφή *ηδονής*. Ωστόσο, ο Επίκουρος επισημαίνει εδώ το εξής πρόβλημα: η ίδια η κοινωνία στην οποία ζούμε μας διαφθείρει τόσο πολύ ώστε είναι σχεδόν αδύνατο να διακρίνουμε ποια πράγματα είναι πράγματι ηδονικά και συνεπώς άξια επιλογής προκειμένου να καταστούμε *ευδαίμονες* και ποιά επίπονα και συνεπώς πράγμα που πρέπει να τ’ αποφύγουμε. Η απάντηση σε αυτό το πρόβλημα με τον πυρήνα της επικούρειας ηθικής, η οποία υπόσχεται σε όσους την ακολουθούν πως θα καταφέρουν να υπερβούν το παραπάνω πρόβλημα και να ζήσουν μια ζωή ψυχικά ήρεμη (*αταραξία*). Έως αυτό το σημείο, η επικούρεια ηθική φαίνεται πως μπορεί να θεωρηθεί “εγωιστική / ατομικιστική”, ότι δηλαδή στοχεύει στο να καταστεί το υποκείμενο ευτυχισμένο αδιαφορώντας παντελώς για τα άλλα υποκείμενα. Ο Επίκουρος, όμως, δεν σταματά εδώ· σημειώνει αρκετές φορές πως ο *σοφός* όχι μόνο χρειάζεται τους άλλους (τουλάχιστον τους *φίλους*) για να ζήσει μια ευτυχισμένη ζωή αλλά μπορεί ακόμα και να θυσιάσει τόσο τη δική του ευδαιμονία όσο και την ίδια του τη ζωή γι’ αυτούς. Πώς είναι όμως αυτό δυνατό; Πώς γίνεται ο επικούρειος *σοφός* να ακολουθεί ταυτόχρονα μια ατομικιστική θεώρηση της *ευδαιμονίας*, δηλαδή να δέχεται ότι σκοπός της ζωής είναι η μεγιστοποίηση της προσωπικής *ηδονής*, και ταυτόχρονα να επιδεικνύει αλληλεγγύη; Επιπλέον, ποιοι είναι ακριβώς οι “άλλοι” προς τους οποίους θα επιδείξει αλληλεγγύη; Οι άνθρωποι του επικούρειου Κήπου, δηλαδή οι *φίλοι* του; Ή ενδιαφέρεται και για τους συμπολίτες του (πατριωτισμός); Ή, ακόμα περισσότερο, μήπως έχουμε και ένα είδος αλληλεγγύης προς τους ανθρώπους εν γένει ως πολίτες του κόσμου (κοσμοπολιτισμός);

--

*John A. Demetracopoulos*

Associate Professor

Department of Philosophy

Faculty of Humanities and Social Sciences, University of Patras

Rion - 265 04, Greece
<https://philosophy.upatras.gr/en/demetracopoulos-john/>

Tel.: +30 2610 - 969 776

Fax.: +30 2610 - 996 164

Μήνυμα 4 από 148